Saborna crkva u Mostaru

Saborna crkva (Crkva svete Trojice) u Mostaru, u općini Mostar, Bosna i Hercegovina, crkva je Srpske pravoslavne crkve, i pripada Eparhiji zahumsko-hercegovačkoj i primorskoj. Crkva je nacionalni spomenik Bosne i Hercegovine i u UNESCO-ovoj je zaštićenoj zoni. Lokacija Smještena je na istočnim padinama grada, koji se zove Perkovina. Historija Za potrebe SPC-a makedonski neimar Andreja Damjanov iz Velesa (oko 1813-1878) sa saradnicima, podigao je oko 40 pravoslavnih hramova (Saborna crkva u Sarajevu, Saborna crkva u Mostaru, crkva u Čajniču). Sultan Abdul Aziz darovao je 100.000 groša kao svoj prilog za građenje crkve. Najveći dio novčanih sredstava i doprinos u radu dali su uglavnom Mostarci. Gradnja je počela 1863, na Perkovini, u vinogradu koji je nekada Ali-paša Rizvanbegović zauzeo i oko koga se poslije njegova sloma vodila rasprava. Omer-paša Latas je imanje dodijelio za izgradnju crkve. Crkva je rađena sa elementima romanike, gotike, levantinskog baroka i islamskog graditeljstva. Vanjske dimenzije crkve bile su: dužina 50 m i širina 26 m. Osnova bila je u obliku krsta. Za zidanje crkve korišten je kamen. U potpunosti je srušena miniranjem za vrijeme rata 1992. godine. Obnova je počela 2010. Građevinski radovi su završeni i slijedi unutrašnje uređenje i ukrašavanje hrama. Pored Saborne crkve je i starija crkva rođenja presvete Bogorodice. Literatura Ljiljana Ševo, Pravoslavne crkve i manastiri u Bosni i Hercegovini do 1978. godine, Biblioteka Baština, Banja Luka, 2002. Reference